Afgørelse om DNS-blokeringer betyder, at fremtidige DNS-blokeringer ikke vil blive vedtaget, mener Venstre.

Det er slut med at benytte DNS-blokering indenfor nye områder, så klar er udmeldingen fra Venstres it-ordfører Michael Aastrup Jensen.Udtalelsen kommer efter et flertal af partier i sidste uge stemte for, at fjerne DNS-blokering i loven omkring lægemidler.Blokeringen bestod i at spærre for adgangen til hjemmesider, der sælger ulovlig medicin.Michael Aastrup Jensen vurderer, at det i fremtiden ikke vil blive aktuelt at indføre nye DNS-blokeringer.Flertallet, der i går gik uden om regeringen, består af Enhedslisten, Venstre, Dansk Folkeparti, Liberal Alliance og Konservative.På baggrund af flertallet mener Michael Aastrup Jensen, at der nu er konsensus om ikke at lave fremtidige DNS-blokeringer."Som vi ser det, vil der ikke være et flertal i folketinget for at foretage fremtidige tiltag, hvor DNS-blokering bruges som redskab," vurderer Michael Aastrup Jensen.It-ordføreren mener dog samtidig, at DNS-blokeringerne for børneporno og uautoriserede betting-sider, forsat skal være aktive i fremtiden."DNS-blokering er et redskab, der kun skal bruges i ekstreme tilfælde. Eksempelvis i forhold til børneporno. Her kan jeg simpelthen ikke se et alternativ," siger Michael Aastrup Jensen.